**Instructiuni de a completare grilelor ETF pentru evaluatorii independenti**

**Precizari si termene procedurale:**

* În termen de max. 2 zile lucrătoare de la înregistrarea unei CF/ de la comunicarea listei experţilor independenţi de către prestatorul serviciilor de evaluare tehnică şi financiară, prin referat intern vor fi desemnați experții independenti responsabili cu evaluarea ETF a CF, precum și experții SESC care vor primi rolurile de președinte și/sau secretar;
* evaluarea cererilor de finanțare se va realiza in conformitate cu prevederile Ghidului Solicitantului, respectiv în ordinea depunerii proiectelor și nu se va aștepta finalizarea perioadei de depunere în cadrul apelurilor de proiecte
* Evaluatorii vor evalua în acelaşi timp o cerere de finanţare, pentru a evita confuzii şi blocaje în procesul de evaluare.
* evaluarea demarează odată cu semnarea declarațiilor de confidențialitate și imparțialitate și a declarației privind conflictul de interese de către toți membrii comisiei de evaluare, în sistemul informatic MySMIS2021/SMIS2021+;
* evaluarea tehnică și financiară se realizează de către comisiile de evaluare, în conformitate cu criteriile de evaluare tehnică și financiară, în condițiile prevăzute în Ghidul Solicitantului;
* în maximum 5 zile lucrătoare evaluatorii vor analiza cererea de finanţare și anexele aferente acesteia, inclusiv documentația tehnică/ tehnico-economică, pe baza grilelor de verificare atașate ghidului solicitantului aplicabil fiecărui apel; astfel, vor completa grila pentru verificarea PT şi grila ETF;
* evaluatorii vor justifica acordarea punctajelor/ depunctarea, după caz, la fiecare din criteriile/ subcriteriile analizate;
* justificările trebuie să fie clare, succinte, cu referințe precise la CF/documentaţie tehnică analizată;
* fiecare evaluator va verifica criteriile de evaluare specifice competențelor pentru care a fost cooptat în comisia de evaluare;
* după parcurgerea integrală a grilelor, comisia de evaluare poate solicita clarificări, cu respectarea cerințelor și a termenelor menţionate în solicitările de clarificări, cu condiția ca, prin clarificările solicitate, să nu încalce principiul tratamentului egal și nediscriminării; astfel, termenul de răspuns la solicitările de clarificări este de maximul 5 zile lucrătoare, în funcţie de complexitatea solicitării;
* scrisoarea de clarificări  va cuprinde și informațiile referitoare la efectuarea vizitei pe teren, inclusiv documentele necesare;
* vizita pe teren se va realiza în maximum 15 zile lucrătoare de la transmiterea primei solicitări de clarificări;
* la vizita pe teren vor participa secretarul sau președintele și evaluatorul tehnic, rolul acestuia la vizita fiind strict administrativ si de asigurare a logisticii;
* vizita pe teren se va desfășura la locul de implementare propus în cererea de finanțare, cu scopul de a confrunta informațiile prezentate în cererea de finanțare și anexele acesteia (documente de proprietate, documentații tehnico-economice, etc.) cu realitatea în teren şi va dura 1 zi lucrătoare.
* verificarea răspunsului la solicitarea de clarificări se va realiza în maximum 5 zile lucrătoare calculate din ziua lucrătoare imediat următoare transmiterii răspunsului;
* rezultatele evaluării tehnice și financiare se comunică electronic solicitantului/ liderului de parteneriat, prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte;
* grilele de evaluare tehnică și financiară se completează și se generează în sistemul informatic MySMIS2021/SMIS2021+;
* evaluatorul tehnic va încărca în sistem inclusiv grila de verificare PT;
* în cazul în care președintele comisiei de evaluare constată o variație de, cel puțin, 30% între punctajele acordate de experții desemnați pentru evaluare inițială, pentru același subcriteriu/ criteriu din cuprinsul grilei de evaluare, intervine medierea care va fi realizată de către șeful SESC prin confruntarea opiniilor/punctajelor membrilor comisiei;
* în situaţii excepţionale, în care șeful SESC nu reuşeşte medierea în vederea obţinerii consensului, șeful SESC poate propune reevaluarea CF de către un alt evaluator pentru verificarea criteriului/ criteriilor din grilă pentru care nu s-a obţinut consensul.

**IMPORTANT!!!**

**Criteriile/aspectele relevante avute în vedere pentru a asigura cel mai bun raport între cuantumul sprijinului, activitățile desfașurate și îndeplinirea obiectivelor specifice sunt cele referitoare la contribuția operațiunii la realizarea obiectivelor specifice aferente priorităților programului, corelarea bugetului cu activitățile, obiectivele propuse prin proiect, precum și calitatea documentației tehnice.**

**Aceste aspecte trebuie verificate în etapa de evaluare tehnico-financiară de către evaluatorii independeţi, iar aceştia vor face menţiuni cu privire la aceste aspecte în grila de evaluare la secţiunea “Observaţii”.**

**PUNCTAREA GRILELOR**

**Criteriul 1- Contribuţia proiectului la realizarea Obiectivului Specific 4.2 (punctaj cumulativ)**

**Atentie!! Subcriteriile aferente criteriului 1 nu se aplica tuturor solicitatilor (daca infrastructura obiect al proiectului este unitate scolara sau CRFPA), solicitantul puncteaza doar criteriul ce i se aplica, in caz contrar va bifa “nu se aplica”**

**Subcriteriul 1. Numărul locurilor oferite de unitatea de învățământ (**se alege una din ipoteze: a / b/ c sau “nu se aplica”**)**

Subcriteriul **este aplicabil  exclusiv unitatilor de învățământ, solicitantii de tip CRFPA vor bifa la acest criteriu “nu se aplica”**

**Subcriteriul este definit ca numărul locurilor oferite de unitatea de învăţământ la care se adaugă (dacă este cazul) inclusiv numărul numărul de noi locuri create prin realizarea proiectului. În cazul unei contrucții noi sau al unei extinderi, se va acorda punctaj pentru capacitatea nou înființată a unității de învățământ urmând regula de mai sus.**

**Se vor verifica informațiile prevăzute în cererea de finanțare si documentele transmise de solicitanti, iar punctajul se va acorda în baza informațiilor obținute din baza de date Sistemul Informatic Integrat al Învățământului din România (SIIIR) sau INS. În condiţiile în care datele necesare lipsesc sau nu sunt actualizate în SIIIR sau INS, solicitantii pot utiliza si alte surse de date pentru demonstrarea informaţiilor, cum ar fi corespondenţă, inclusiv electronică, de la Ministerul Educaţiei, Inspectorate Şcolare, Unitățile de învățământ.**

**Subcriteriul 2.**  **Ponderea cadrelor didactice calificate angajate în unităţile de învăţământ (se alege una din ipoteze: a / b/ c sau “nu se aplica” )**

Subcriteriul **este aplicabil  exclusiv unitatilor de învățământ, solicitantii de tip CRFPA vor bifa la acest criteriu “nu se aplica”**

**Subcriteriul este definit ca ponderea Cadrelor didactice calificate angajate în unităţile de învăţământ, care au promovat examenul de definitivat.**

**Pentru unitățile de învățământ nou infiintate se calculează raportul procentual dintre numărul cadrelor didactice fără pregătire și numărul total de cadre didactice ale unității de învățământ la care va fi arondată/la nivel de UAT (după caz)..**

**Se vor verifica informațiile prevăzute în cererea de finanțare si documentele transmise de solicitanti, iar punctajul se va acorda în baza informațiilor obținute din baza de date Sistemul Informatic Integrat al Învățământului din România (SIIIR) sau INS. În condiţiile în care datele necesare lipsesc sau nu sunt actualizate în SIIIR sau INS, solicitantii pot utiliza si alte surse de date pentru demonstrarea informaţiilor, cum ar fi corespondenţă, inclusiv electronică, de la Ministerul Educaţiei, Inspectorate Şcolare, Unitățile de învățământ.**

**Subcriteriul 3. Rata de absolvire a ciclului liceal liceal (se alege una din ipoteze: a / b/ c sau “nu se aplica” )**

Subcriteriul **este aplicabil  exclusiv unitatilor de învățământ, solicitantii de tip CRFPA vor bifa la acest criteriu “nu se aplica”**

Acest subcriteriu este definit ca proporția elevilor înscriși într-un an școlar în învățământul liceal tehnologic și învățământul profesional, care au promovat.

Pentru unitățile de învățământ nou infiintate se calculează raportul procentual dintre numărul de elevi înscriși în clasa terminală a ciclului de învățământ și numărul de elevi promovați la finalul ciclului de învățământ ai unității de învățământ la care va fi arondată/la nivel de UAT (după caz).

**Subcriteriul 4.**  Învățământul dual (**se alege una din ipoteze: a / b sau “nu se aplica” )**

Subcriteriul **este aplicabil  exclusiv unitatilor de învățământ, solicitantii de tip CRFPA vor bifa la acest criteriu “nu se aplica”**

In cadrul acestui criteriu sunt punctate investițiile în învățământul profesional și tehnic organizat sub forma învățământului dual, ce promovează colaborarea cu mediul de afaceri, pentru desfășurarea activităților de practică, ucenicie, inclusiv la sediul agentului economic partener, astfel încât să se asigure o pregătire a elevilor corelată cu nevoile pieței muncii.

Se vor verifica informațiile prevăzute în cererea de finanțare si documentele transmise de solicitanti, iar punctajul se va acorda în baza informațiilor obținute din baza de date Sistemul Informatic Integrat al Învățământului din România (SIIIR) sau INS. În condiţiile în care datele necesare lipsesc sau nu sunt actualizate în SIIIR sau INS, solicitantii pot utiliza si alte surse de date pentru demonstrarea informaţiilor, cum ar fi corespondenţă, inclusiv electronică, de la Ministerul Educaţiei, Inspectorate Şcolare, Unitățile de învățământ.

**Subcriteriul 5.** **Apartenența de o localitate marginalizată** (**se alege una din ipoteze: a / b sau “nu se aplica” )**

Subcriteriul **este aplicabil  atat unitatilor de învățământ, cat si solicitantiilor de tip CRFPA.**

**Documente verificate:**

**-Cererea finantare**

**Se verifică: Atlasul Zonelor Rurale Marginalizate** [**https://documents1.worldbank.org/curated/en/237481467118655863/pdf/106653-ROMANIAN-PUBLIC-PI-6-Atlas-Iunie2016.pdf**](https://documents1.worldbank.org/curated/en/237481467118655863/pdf/106653-ROMANIAN-PUBLIC-PI-6-Atlas-Iunie2016.pdf)

**Se verifică:Atlasul Zonelor Urbane Marginalizate** [**https://documents1.worldbank.org/curated/en/857001468293738087/pdf/882420WP0P1430085232B00OUO0900Atlas.pdf**](https://documents1.worldbank.org/curated/en/857001468293738087/pdf/882420WP0P1430085232B00OUO0900Atlas.pdf)

**Subcriteriul 6. Activități extracurriculare** (**se alege una din ipoteze: a / b sau “nu se aplica”)**

Subcriteriul **este aplicabil  exclusiv unitatilor de învățământ, solicitantii de tip CRFPA vor bifa la acest criteriu “nu se aplica”**

**Se vor verifica informațiile prevăzute în cererea de finanțare si documentele transmise de solicitanti, iar punctajul se va acorda în baza informațiilor obținute din baza de date Sistemul Informatic Integrat al Învățământului din România (SIIIR) sau INS. În condiţiile în care datele necesare lipsesc sau nu sunt actualizate în SIIIR sau INS, solicitantii pot utiliza si alte surse de date pentru demonstrarea informaţiilor, cum ar fi corespondenţă, inclusiv electronică, de la Ministerul Educaţiei, Inspectorate Şcolare, Unitățile de învățământ.**

**Subcriteriul 7. Contribuția proiectului la reducerea decalajului urban-rural** (**se alege una din ipoteze: a / b sau “nu se aplica”)**

Subcriteriul **este aplicabil  exclusiv unitatilor de învățământ, solicitantii de tip CRFPA vor bifa la acest criteriu “nu se aplica”**

Daca infrastructura care se regasește într-o localitate din mediul rural se va acorda punctaj, daca infrastructura se regaseste in mediul urban se va puncta cu zero.

Se vor verifica informațiile prevăzute în cererea de finanțare si se va puncta în baza documentelor transmise de solicitanti cu datele obtinute de la INS.

**Subcriteriul 8** Numărul programelor de formare profesională oferite în corelare cu cerințele actuale de pe piața muncii ( în baza standardelor ocupaționale avizate de ANC) (se alege una din ipoteze: a / b/ c sau “nu este cazul”)

Subcriteriul **este aplicabil  exclusiv solicitantilor de tip CRFPA, solicitantii de tip unitatilor de învățământ vor bifa la acest criteriu “nu se aplica”.**

**Se vor verifica Documente probatoare/autorizatii din care sa reiasa numărul programelor oferite de CRFPA în corelare cu cerințele actuale de pe piața muncii.**

**Subcriteriul** 9. Rata de promovabilitate a programelor de formare profesională a adulților (se alege una din ipoteze: a / b/ c sau “nu este cazul”)

Subcriteriul **este aplicabil  exclusiv solicitantilor de tip CRFPA, solicitantii de tip unitatilor de învățământ vor bifa la acest criteriu “nu se aplica”.**

**Subcriteriul este definit ca proporția adultilor înscriși la cursul CRFPA care au finalizat cursul.**

Se vor verifica documentele doveditoare din care sa reiasa procentul promovabilității adulților care s-au înscris la programele organizate de CRFPA

**Subcriteriul 10.** Dobândirea de competențe digitale (se alege una din ipoteze: a / b/ c sau “nu este cazul”)

Subcriteriul **este aplicabil  exclusiv solicitantilor de tip CRFPA, solicitantii de tip unitatilor de învățământ vor bifa la acest criteriu “nu se aplica”.**

**Se va puncta dacă CRFPA oferă programe de formare profesională în vederea dobândirii/ menținerii/ ridicării nivelului de competente digitale (inclusiv recalificare profesionala) privind: sistemul educațional, incluziv/ alfabetizarea digitală, tranziția industrială, antreprenoriat, ecologie.** Se verifică: Documente doveditoare din care sa reiasa dacă CRFPA oferă programe de formare profesională în vederea dobândirii/ menținerii/ ridicării nivelului de competente digitale (inclusiv recalificare profesionala) privind: sistemul educațional, incluziv/ alfabetizarea digitală, tranziția industrială, antreprenoriat, ecologie.

**Criteriul 2- Calitatea și maturitatea proiectului (punctaj cumulativ)**

**Subcriteriul 11 Gradul de pregătire/ maturitate a proiectului (a diferitelor faze ale proiectului) (se alege una din ipoteze: a sau b)**

**Subcriteriul este aplicabil tuturor solicitatilor (indiferent daca infrastructura obiect al proiectului este unitate scolara sau CRFPA)**

* Se va verifica daca solicitantul a transmis contractul de execuție lucrări ce poate dovedi maturitatea proiectului

**Subcriteriul 12. Calitatea documentaţiei (punctaj cumulativ)** (**se pot alege mai multe ipoteze sau “nu se aplica”)**

Subcriteriul **este aplicabil  exclusiv unitatilor de învățământ, solicitantii de tip CRFPA vor bifa la acest criteriu “nu se aplica”**

* Se va verifica: Formularul cererii de finanțare, Documentația tehnico-economică, Declaratia Unica, Autorizaţia de construire, emisă pentru realizarea investiției, în termen de valabilitate, dacă nu este emis ordinul de începere al lucrărilor.
* Se verifică cerintele fiecarui subcriteriu inclusiv:

-dacă documentațiile de urbanism sunt emise pentru investiția propusă așa cum este ea descrisă în cererea de finanțare și documentația tehnico-economică;

-dacă informațiile sunt corect completate în secțiunea Localizare proiect din CF in corelare cu AC si documentația tehnico-economică

* Se va ține cont de observațiile formulate în Anexa - grila de verificare a PT.

**Subcriteriul 13. Calitatea documentaţiei (punctaj cumulativ)** (**se pot alege mai multe ipoteze sau “nu se aplica”)**

Subcriteriul **este aplicabil  exclusiv solicitantilor de tip CRFPA, solicitantii de tip unitatilor de învățământ vor bifa la acest criteriu “nu se aplica”.**

* Se va verifica: Formularul cererii de finanțare, Documentația tehnico-economică, Declaratia Unica, Autorizaţia de construire, emisă pentru realizarea investiției, în termen de valabilitate, dacă nu este emis ordinul de începere al lucrărilor.
* Se verifică cerintele fiecarui subcriteriu inclusiv:

-dacă documentațiile de urbanism sunt emise pentru investiția propusă așa cum este ea descrisă în cererea de finanțare și documentația tehnico-economică;

-dacă informațiile sunt corect completate în secțiunea Localizare proiect din CF in corelare cu AC si documentația tehnico-economică

* Se va ține cont de observațiile formulate în Anexa - grila de verificare a PT.

**Subcriteriul 14. Calitatea proiectului: Corelarea bugetului proiectului cu activitățile și obiectivele acestuia, precum și cu documentația tehnico-economica și soluția tehnică inovatoare și studiile anexate documentației tehnico-economice** (**se pot alege mai multe ipoteze sau “nu se aplica”)**

Subcriteriul **este aplicabil  exclusiv unitatilor de învățământ, solicitantii de tip CRFPA vor bifa la acest criteriu “nu se aplica”**

* Se va verifica:

-Formularul cererii de finanțare

-Devizul general

-Lista de echipamente și/sau lucrări cu încadrarea acestora pe categorii de cheltuieli eligibile /ne-eligibile

-Nota de fundamentare a costurilor proiectului propus, însoțită de documente justificative

-Dacă prin proiect se achiziționează teren necesar implementării investiției propuse, se va atașa raportul expertului ANEVAR privind valoarea terenului achiziționat

* Se verifică cerintele fiecarui subcriteriu inclusiv: incadrarea cheltuielilor, pragurile cheltuielilor, corelarea intre documentele de mai sus, corectitudinea estimarii costurilor.

**Subcriteriul 15. Calitatea proiectului: Corelarea bugetului proiectului cu activitățile și obiectivele acestuia, precum și cu documentația tehnico-economica și soluția tehnică inovatoare și studiile anexate documentației tehnico-economice** (**se pot alege mai multe ipoteze sau “nu este cazul”)**

Subcriteriul **este aplicabil  exclusiv solicitantilor de tip CRFPA, solicitantii de tip unitatilor de învățământ vor bifa la acest criteriu “nu se aplica”.**

* Se va verifica:

-Formularul cererii de finanțare

-Devizul general

-Lista de echipamente și/sau lucrări cu încadrarea acestora pe categorii de cheltuieli eligibile /ne-eligibile

-Nota de fundamentare a costurilor proiectului propus, însoțită de documente justificative

-Dacă prin proiect se achiziționează teren necesar implementării investiției propuse, se va atașa raportul expertului ANEVAR privind valoarea terenului achiziționat

* Se verifică cerintele fiecarui subcriteriu inclusiv: incadrarea cheltuielilor, pragurile cheltuielilor, corelarea intre documentele de mai sus, corectitudinea estimarii costurilor.

**Criteriul 3 Respectarea principiilor privind dezvoltarea durabilă, egalitatea de şanse, de gen, nediscriminarea, accesibilitatea (punctaj cumulativ)**

**Atentie!! Subcriteriile aferente criteriului 3 se aplica tuturor solicitatilor (indiferent daca infrastructura obiect al proiectului este unitate scolara sau CRFPA)**

**Subcriteriul 16. Egalitate de şanse, de gen, nediscriminare, accesibilitate, desegregare** (**se pot alege mai multe ipoteze sau “solicitantul nu indeplineste niciuna din optiuni”, caz in care se acorda zero puncte)**

Documente verificate:

• Formularul cererii de finanțare

• Declaraţia Unică

• Declaraţia DNSH

• Documentația tehnico – economică

Se verifică: dacă proiectul respectă legislația națională și comunitară în domeniile egalității de șanse, de gen, nediscriminare, accesibilitate, dezvoltare durabilă.

Evaluatorii vor avea în vedere:

• legislația aplicabilă în domeniul egalității de șanse, de gen, nediscriminare, accesibilitate, dezvoltare durabilă;

•daca documentația privind imunizarea la schimbările climatice respecta metodologia de întocmire anexată ghidului, daca este asumata de catre reprezentantul legal cât și de expertul cu competențe specifice în domeniul mediului care a întocmit documentația si daca concluziile documentației se regasesc în documentația tehnico-economică și în cererea de finanțare

**Subcriteriul 17**  **Dezvoltarea durabilă** (**se pot alege mai multe ipoteze sau “solicitantul nu indeplineste niciuna din optiuni”, caz in care se acorda zero puncte)**

* Documente verificate:

• Formularul cererii de finanțare

• Declaraţia Unică

• Declaraţia DNSH

• Documentația tehnico – economică

* Se verifică: dacă proiectul respectă legislația națională și comunitară în domeniile egalității de șanse, de gen, nediscriminare, accesibilitate, dezvoltare durabilă.
* Evaluatorii vor avea în vedere:

• legislația aplicabilă în domeniul egalității de șanse, de gen, nediscriminare, accesibilitate, dezvoltare durabilă;

•daca documentația privind imunizarea la schimbările climatice respecta metodologia de întocmire anexată ghidului, daca este asumata de catre reprezentantul legal cât și de expertul cu competențe specifice în domeniul mediului care a întocmit documentația si daca concluziile documentației se regasesc în documentația tehnico-economică și în cererea de finanțare

**Criteriul 4 Contribuția proiectului la neutralitatea climatică (se va alega una din ipoteze 4.1 sau 4.2 sau 4.3)**

**Atentie!! Subcriteriile aferente criteriului 4 se aplica tuturor solicitatilor (indiferent daca infrastructura obiect al proiectului este unitate scolara sau CRFPA)**

**Subcriteriul 17**  **Contribuția proiectului la neutralitatea climatică (se va alega una din ipoteze)**

* Se vor puncta contribuțiile care depășesc cerințele minime legale, respectiv care au o contribuție suplimentară față de minimul impus de legislație.
* Se verifică:

• Formularul cererii de finanțare

• Documentația de imunizare,

•Documentația tehnico-economică PT

* Se verifică: procentul reducerii emisiilor de echivalent CO2 în aria de studiu a proiectului, fără a genera o creștere a acestor emisii în afara ariei de studiu

**Criteriul 5** **Contribuția proiectului la reziliența în fața schimbărilor climatice (se va alege una din ipoteze 5.1 sau 5.2 sau 5.3)**

**Atentie!! Subcriteriile aferente criteriului 5 se aplica tuturor solicitatilor (indiferent daca infrastructura obiect al proiectului este unitate scolara sau CRFPA)**

**Subcriteriul 18**  **Contribuția proiectului la reziliența în fața schimbărilor climatice**

* Proiectele care prezintă capacitate scăzută de adaptare în fața schimbărilor climatice vor, fi respinse de la finanțare.
* Se vor puncta contribuțiile care depășesc cerințele minime legale, respectiv care au o contribuție suplimentară față de minimul impus de legislație.
* Documente verificate:

• Formularul cererii de finanțare

• Documentația de imunizare

•Documentația tehnico-economică PT

* Se verifică: capacitatea de adaptare a proiectului în fața schimbărilor climatice

**Criteriul 6** **Complementaritatea cu alte investiții realizate din alte priorități ale PR, precum și alte surse de finanțare (punctaj cumulativ)**

**Atentie!! Subcriteriile aferente criteriului 6 se aplica tuturor solicitatilor (indiferent daca infrastructura obiect al proiectului este unitate scolara sau CRFPA)**

**Subcriteriul 19**  **Complementaritatea cu alte investiții realizate din alte priorități ale PR, precum și alte surse de finanțare** (**se pot alege mai multe ipoteze sau “solicitantul nu indeplineste niciuna din optiuni”, caz in care se acorda zero puncte)**

Se verifică:

* Formularul cererii de finanțare
* Daca proiectul este complementar cu alte investiții
* Daca proiectul propune realizarea de activități de cooperare la nivel interregional, transfrontalier, internațional și intersectorial cu alte regiuni din EU, activități ce pot contribui la activ la atingerera Planului de Acțiune SUERD, prin contribuția adusă AP 9 – Oameni și abilități, în special Acțiunea 5 ce vizează consolidarea educației și formării profesionale, mai ales a învățării la locul de muncă sub toate formele sale și Acțiunea 8 ce vizează educația inclusivă - reducerea abandonului școlar timpuriu și îmbunătățirea accesului la educație de calitate și favorabilă incluziunii, inclusiv al grupurilor defavorizate.

**Criteriul 7** **Capacitatea financiară și operațională a solicitantului (punctaj cumulativ)**

**Atentie!! Subcriteriile aferente criteriului 7 se aplica tuturor solicitatilor (indiferent daca infrastructura obiect al proiectului este unitate scolara sau CRFPA)**

**Subcriteriul 20**  Gradul total de îndatorare al solicitantului (se alege una din ipoteze: a sau b sau c)

Se verifică:

* Formularul cererii de finanțare
* Situațiile financiare

**Subcriteriul 21**  Capacitate operaţională (se alege una din ipoteze: a sau b sau “niciuna din optiuni nu este aplicabila” caz in care se puncteaza cu zero)

Se verifică:

Documente verificate:

• Formularul cererii de finanțare

•fișele de post și decizia de numire a membrilor

•CV-urile echipei desemnate pentru implementarea proiectului

•Documentele doveditoare privind implementarea de proiecte finanţate din fonduri publice, dacă solicitantul a mai gestionat proiecte de complexitate și valoare similare cu ceea ce se propune prin cererea de finanțare

**Criteriul 8** **Concordanţa cu documentele strategice relevante. Relevanţa proiectului faţă de strategiile enunţate în Ghidul Solicitantului.**

**Atentie!! Subcriteriul aferent criteriului 8 se aplica tuturor solicitatilor (indiferent daca infrastructura obiect al proiectului este unitate scolara sau CRFPA)**

**Subcriteriul 22**

Se verifică:

* Formularul cererii de finanțare
* Extrase din documente strategice relevante